**POSVETOVANJE IN USKLAJEVANJE PROGRAMA SNV 2021-2027 Z DELEŽNIKI: POBUDE, VPRAŠANJA, ODGOVORI**

MNZ je 26. 4. 2022 deležnikom poslalo osnutek Programa za Sklad za notranjo varnost (SNV) za obdobje 2021-2027 ter Metodologijo za vzpostavitev okvira smotrnosti za izvajanje instrumenta SNV, v seznanitev, potrditev in morebitne komentarje. V tabeli so podani nekateri odgovori na vprašanja ali pobude. MNZ je od deležnikov prejelo potrditve programov.

MNZ je 12. 5. 2022 izvedlo javni posvet v obliki avdio videlo konference, na katerem je podalo odgovore na pobudo in vprašanja deležnikov.

| **ŠT.** | **DATUM** | **DELEŽNIK** | **POBUDA/VPRAŠANJE** | **SPECIFIČNI CILJ** | **ODGOVOR** |
| --- | --- | --- | --- | --- | --- |
| 1 | Elektronska pošta 6. 5. 2022 | Društvo Ključ | Ne vem, če je tukaj primerna točka za komentar, ampak bi vseeno že na tem mestu, ko je priprava še v teku, izpostavila pomanjkljivost, ki je bila precej problematična v prejšnjem razpisu, in to je maksimalna urna postavka, ki smo jo lahko prijavljale NVO (12,69 €/h bruto bruto) in ki ni bila niti v znesku povprečne slovenske plače. Prosimo, da pripombo pri nadaljnji pripravi upoštevate. | SO3 | Zahvaljujemo se za vaš komentar. Predlog bomo vsekakor upoštevali v fazi javnih razpisov, ko bo Program v izvajanju. Obveščamo vas, da omejitev višine plače za pripravo Programa oz. v tej fazi še ni aktualna. |
| 2 | Elektronska pošta 10. 5. 2022 | ZMOS – Združenje mestnih občin Slovenije | V splošnem menimo, da so predvideni ukrepi dobrodošli in da pomenijo korak k modernizaciji dela, kar lahko pozitivno vpliva na odkrivanje in preiskovanje predvsem hudih oblik kaznivih dejanj. Obenem pa menimo, da je v dokumentu zapostavljena vloga lokalne ravni, saj kot del varnostnega sistema vidimo tudi delovanje mestnih oziroma občinskih redarstev. Čeprav je policija primaren subjekt zagotavljanja varnosti, ne smemo pozabiti, da je za uspešno in celovito zagotavljanje varnosti, spopadanje s kriminaliteto, razvoj ter modernizacijo policijske dejavnosti v Sloveniji ključno sodelovanje, izmenjava informacij in partnerstvo z drugimi subjekti zagotavljanja varnosti ter nenazadnje tudi lokalnimi skupnostmi. Skladno s tem vam predlagamo, da za občinska redarstva predvidite posebne ukrepe, ki bodo prispevali h krepitvi in kakovosti njihovega delovanja ali da jih vsaj v čim večji meri vključite v izvajanje ukrepov.  Izražamo tudi interes za sodelovanje v bodočem Odboru za spremljanje skladov s področja notranje varnosti in migracij. | splošno | Uredba o vzpostavitvi Sklada za notranjo varnost določa, da so cilji politike sklada prispevati k zagotavljanju visoke ravni varnosti v Uniji, zlasti s preprečevanjem terorizma in radikalizacije, hudih kaznivih dejanj in organiziranega kriminala ter kibernetske kriminalitete in bojem proti njim, s pomočjo žrtvam kaznivih dejanj in njihovo zaščito ter s pripravami na z varnostjo povezane incidente, tveganja in krize, zaščito pred njimi in njihovim učinkovitim obvladovanjem v okviru področja uporabe te uredbe. Glede na navedeno policija redne naloge v notranjosti države pokriva iz nacionalnih sredstev, naloge, povezane z varnostno problematiko s čezmejnim obeležjem, pa iz Sklada za notranjo varnost. Posledično tudi delovanja občinskih redarstev ne moremo financirati iz teh sredstev, saj to ne bi bilo v skladu s cilji uredbe. |
| 3 | Posvet o usklajevanju Programa SNV, 12. 5. 2022 | Društvo Ključ – center za boj proti trgovanju z ljudmi | Polona Kovač se je zahvalila za odlično pripravljen program. Veseli so, kadar se podpirajo programi, ki dopolnjujejo nujne aktivnosti ter aktivnosti, ki jih lahko izvaja civilna družba. Povedala je, da se veselijo razpisa. Postavila je vprašanje, kdaj se pričakujejo ti javni razpisi ter ali bo to še v tem koledarskem letu. |  | Odgovor, podan na posvetu: Program bomo najprej poslali v potrditev na Vlado, ni sicer še jasno, katera Vlada bo lahko to potrdila. Potem se pošlje program na EK in po njegovi potrditvi s strani EK, se lahko začne s postopki za črpanje sredstev. Želimo si, da bi pričeli s črpanjem sredstev še letos, ni pa možno tega točno napovedati, zaradi potrebnih postopkov za sprejem programa. Želimo izkoristiti to prehodno obdobje za pripravo na dobro izvajanje programa, saj najbolj resne naloge še sledijo, to je sama izvedba programa in ustrezno upravičeno črpanje sredstev, kar predstavlja največji izziv. |